Polisieman vang niksvermoedende wiel-diefArgieffoto. ŉ Polisieman wat nie aan diens was nie, het Donderdag ŉ man in hegtenis geneem wat na bewering ŉ motorwiel en –band gesteel het. Die 20-jarige man is in High-straat in Butterworth in hegtenis geneem, sê kapt. Jackson Manatha van die Oos-Kaap SAPD. Toe die offisier hom uitvra na die band in sy besit, het die man gesê hy gaan ŉ lekplek in die band herstel. “Toe die verdagte besef hy is uitgevang en dat hy in hegtenis geneem gaan word, het hy begin weghardloop, maar die konstabel het hom ingehaal en gevang,” het Manatha gesê. Die man sou na verwagting Vrydag in die Butterworth-landdroshof verskyn het. – SAPA